[{"text_idx": "#000000", "text": "Kallis lugeja! Kuigi vo\u0303ib ja\u0308a\u0308da mulje, et oleme lootusetult eksinud teelt ja po\u0308o\u0308ranud selja oma juurtele maastikurattaso\u0303idu mullas, siis nii see ei ole. Lihtsalt meie so\u0303itjad on juba kuum kaup igat sorti vo\u0303istlustel, kus va\u0308hegi pauku ja sa\u0308rtsu kehast anda vaja on. Marek ja Ethel ka\u0308isid o\u0308isel rabamatkal Valgamaa-La\u0308ti maastikul. X-Dream ja\u0308rjekordne osavo\u0303istlus on neil edukalt la\u0308bitud."}, {"text_idx": "#000001", "text": "H100-Ivari puusillad nendele meestele ei ko\u0303lvanud"}, {"text_idx": "#000002", "text": "Seekordne o\u0308ine xdreami vo\u0303istus Valgas algas ta\u0308iesti ebatradistionaalselt \u2013 starti tuli so\u0303ita jalgrattaga Valga linnast tundmatus suunas turvaauto tuules 18 km. Arvan, et pa\u0308ris paljudel vo\u0303ttis see tunnike juba jala pehmeks ja kahtlaselt paljudel oli so\u0303idu ajal metsapeatus. Start anti veidi peale kella 22 juba La\u0308timaal. ku\u0308lm oli, aga o\u0303nnneks oli taevas oma vihmaluugi kinni keeranud!"}, {"text_idx": "#000004", "text": "Vahetusalas otsustasime lahendada enne veele minekut lisau\u0308lesande: \u201cmorse koodi\u201d mo\u0303istatuse. Kell oli 3 o\u0308o\u0308sel. Seisime ja u\u0308ritasime aru saada, kus on selles plinkimises ta\u0308he algus ja lo\u0303pp ja mitu plink-plink-plinki u\u0308ldse tuleb? Tundus, et mingit vahet ta\u0308htede vahel pole. Ku\u0308lm oli, ra\u0308medalt ku\u0308lm! Kogu mu keha plagises: hambad, kondid ja ilmselt oli ka veri soontes ja\u0308a\u0308tunud! Jo\u0303el oli kanuu asemel kummipaat. See osa on meil alati no\u0303rgeim lu\u0308li olnud. Aga ta\u0308na libises paat justkui ise, jo\u0303gi auras, pa\u0308ike to\u0303usis, isegi soe hakkas. Ja siis, kodu poole. Eestimaa!, nii hea oli na\u0308ha eestikeelseid nimesid \u2013 lo\u0303pp ei ole enam kaugel!"}, {"text_idx": "#000005", "text": "Viimane osa tuli teha joostes. Lisau\u0308lesanne oli minu arvates lihtne, kuna polnud vaja ronida \u2013 ko\u0303rgus on minu suurim hirm. Mo\u0308o\u0308da ujuvat silda u\u0308letasime jo\u0303ge po\u0303vili ja u\u0308lakeha ja\u0308i ta\u0308itsa kuivaks. Viimane punkt oli silla all, kus sai valida 2 variandi vahel: kas turnida mo\u0308o\u0308da vo\u0303rku vo\u0303i minna lihtsalt nabani vette ja punkt vo\u0303tta. Valisime viimase. Samal ajal oli veel 2 tiimi seal, minu jaoks ja\u0308i o\u0303hku rippuma ku\u0308simus, et mida need mehed seal vo\u0303rgu ku\u0308ljes turnisid ja vette ei astunud, kui eelmises punktis olid nad ju jo\u0303ge u\u0308letades nagunii ma\u0308rjaks saanud?!"}, {"text_idx": "#000007", "text": "Minu jaoks oli see elu esimene X-Dream. Reede pa\u0308eval helistas Janek Leer ja kutsus tiimi, kuna neil oli u\u0308ks liige kolmest haigeks ja\u0308a\u0308nud. Vo\u0303tsin endale va\u0308ikese mo\u0303tlemisaja, aga po\u0303himo\u0303tteliselt langetasin otsuse suht kohe, kuna olin tahtnud juba ammu selle vo\u0303istlese ka a\u0308ra proovida. Olin kuulnud paljudelt, et see u\u0308ks va\u0308ga lahe vo\u0303istlus pidi olema."}, {"text_idx": "#000008", "text": "Laupa\u0308eval pool neli vo\u0303eti mind kodunt peale ja Valga poole teele. Ilm ei to\u0303otanud ku\u0308ll mingit lihtsat vo\u0303istlust, vihma sadas vahelduvate sabinatega nii teel vo\u0303istluspaika kui ka juba kohapeal olles ja end stardiks valmistades. See 18 km, mis neid stardipaikasid lahutas, la\u0308biti u\u0308htses rahulikkus kolonnis. Aga sellegipoolest algasid minu su\u0308nmused pihta juba just sellel ajal, mingid la\u0308tlased otsustasid metsapeatuse teha ja keerasid lihtsalt grupi seest paremasse serva ilma kordagi veendumata, mis nende ko\u0303rval toimub. Riivasin u\u0308hte neist kergelt lenksuga, aga teisele otsaso\u0303itu ei suutnud va\u0308ltida ja po\u0303rutasime kokku. Mul jalg marraskil ja paistes \ud83d\ude41"}, {"text_idx": "#000010", "text": "Vool \u2013 kus sa meest viid?"}, {"text_idx": "#000012", "text": "Raja lo\u0303pupoole olid korraldajad teinud ka kaks punkti, mida vo\u0303ttes tuli end vees ma\u0308rjaks kasta. Hea, et need nii lo\u0303pus olid, kuna olin ennast juba pa\u0308ris korralikult la\u0308bi ku\u0308lmetanud. Aga tundub, et tulemusega vo\u0303ib rahule ja\u0308a\u0308da. B-raja u\u0308ldarvestuses 12-nes koht ja omas klassis 8-ndad. Nu\u0308u\u0308d on siis see vo\u0303istlus ka a\u0308ra proovitud, la\u0308hiajal va\u0308ga uuesti sarnasele rajale ei kipu."}]